Нами́бия (ингил. Namibia; 1968 джылгъа дери — Къыбыла-Кюнбатыш Африка) — Африканы къыбыла-кюнбатышында орналгъан къралды. Шималда Ангола эмда Замбия бла чеклешеди, кюнчыгъышда — Ботсвана бла, къыбылада эмда къыбыла-кюнчыгъышда — КъАР бла. Кюнбатышда Атлантика океан бла джууулады. Майданы — 824,3 минг км². Халкъы — 2,1 млн адамды (2009). Ара шахары — Виндхукду. Къралны оноуун 5 джылгъа сайланнган президент бла эки палаталы парламент этедиле.